จุฑารัตน์ มูลตรีพิลา

จุฑารัตน์ มูลตรีพิลา อุ๊ เป็นนักกีฬาวอลเลย์บอลหญิงทีมชาติไทย และเป็นนักกีฬาวอลเลย์บอลระดับอาชีพผู้เข้าแข่งขันลีกในประเทศอินโดนีเซีย รวมถึงเคยทำหน้าที่เป็นกัปตันทีมให้แก่ซัยโจเด็นกิ-นครนนทบุรี
นอกจากนี้ ในช่วงท้ายปี พ.ศ. 2555 เมื่อครั้งที่จุฑารัตน์ทำหน้าที่ให้แก่สังกัดซัยโจเด็นกิ-นครนนทบุรี เธอได้รับการจัดเป็นผู้ทำสถิติของผู้ทำคะแนนสูงสุด ในการแข่งขันวอลเลย์บอลไทยแลนด์ลีก 2013

**ประวัติ**
จุฑารัตน์ เป็นชาวจังหวัดอุดรธานี สำเร็จการศึกษาระดับชั้นมัธยมจากโรงเรียนสตรีนนทบุรี ระดับปริญญาตรีจากคณะนิติศาสตร์ มหาวิทยาลัยธุรกิจบัณฑิตย์ และปัจจุบันกำลังศึกษาคณะรัฐประศาสนศาสตร์ มหาวิทยาลัยธุรกิจบัณฑิตย์ เธอเคยเป็นนักวอลเลย์บอลระดับอาชีพที่เข้าแข่งขันในต่างประเทศ โดยเริ่มที่ประเทศเวียดนามมาเป็นเวลาประมาณ 5-6 ปี และที่ประเทศอินโดนีเซียมาเป็นเวลา 4 ปีติดต่อกัน
ครั้งหนึ่ง ได้เกิดกรณีที่สหพันธ์วอลเลย์บอลนานาชาติ จะไม่ให้จุฑารัตน์เข้าแข่งขันเป็นเวลา 1 ปี เนื่องด้วยทำผิดกฎการโอนย้ายและยังไม่มีการลงทะเบียนนักกีฬา แต่ทางต้นสังกัดของเธอได้ออกมายืนยันว่าได้มีการทำเรื่องส่งไปเป็นที่เรียบร้อยแล้ว โดยมีข่าววงในเผยว่า เธอมีโอกาสรอดจากการถูกระงับสิทธิ์ เนื่องด้วยสาเหตุไม่ได้เกิดจากที่ตัวเธอ
พ.ศ. 2557 จุฑารัตน์ได้เป็นหนึ่งในผู้รับการคัดเลือกเข้าร่วมทีมวอลเลย์บอลหญิงทีมชาติไทย ในการแข่งขันวีทีวีอินเตอร์เนชันแนลคัพ 2014 ที่ประเทศเวียดนาม โดยในวันที่ 17 พฤษภาคม เธอได้มีส่วนช่วยให้ทีมชาติไทยเป็นฝ่ายชนะวอลเลย์บอลหญิงทีมชาติเวียดนามทั้ง 3 เซต และในปีเดียวกันนี้ เว็บไซต์ทางการของสหพันธ์วอลเลย์บอลนานาชาติ ยังได้มีการเผยถึงชื่อของเธอ ในฐานะหนึ่งในผู้ทำหน้าที่ร่วมกับทีมชาติไทย ในการแข่งขันวอลเลย์บอลเวิลด์กรังด์ปรีซ์ 2014 ที่ประเทศญี่ปุ่น รวมถึงเป็นหนึ่งในผู้ได้รับการเรียกตัวจากเกียรติพงษ์ รัชตเกรียงไกร ในการทำหน้าที่ให้แก่ทีมชาติไทย โดยเตรียมให้เธอเข้าร่วมการแข่งขันรายการใดรายการหนึ่ง ระหว่างวอลเลย์บอลหญิงชิงแชมป์โลก 2014 ที่จัดขึ้น ณ ประเทศอิตาลี กับวอลเลย์บอลในเอเชียนเกมส์ 2014 ที่จัดขึ้น ณ ประเทศเกาหลีใต้

**ชีวิตส่วนตัว**
จุฑารัตน์ เป็นลูกสาวของจำลอง มูลตรีพิลา และสร้อยมาลัย แสงจันทร์ โดยบิดามารดาของจุฑารัตน์ได้แยกกันอยู่ด้วยเหตุผลของผู้ใหญ่ตั้งแต่เมื่อครั้งที่เธอเป็นนักเรียนชั้นประถมศึกษาปีที่ 4 ซึ่งจุฑารัตน์ได้อาศัยอยู่กับแม่ แต่เธอก็มีโอกาสไปเยี่ยมพ่อของเธออยู่บ่อยครั้ง ทั้งนี้ จุฑารัตน์ มีนักแสดงที่ชอบคือจรินทร์พร จุนเกียรติ และอารยา เอ ฮาร์เก็ต ส่วนวงดนตรีที่เธอชอบคือบอดี้สแลม และงานอดิเรกของเธอคือ ดูภาพยนตร์, ฟังเพลง, อ่านหนังสือ และช็อปปิ้ง

**สโมสร**
 VIE ไม่ทราบชื่อ- INA จาการ์ตา โปปซิโป-  THA การไฟฟ้า (พีอีเอ)- THA ซัยโจเด็นกิ-นครนนทบุรี (?–2013)- THA อุดรธานี (2013–2014)- THA ศรีสะเกษ วีซี (2014)- THA บางกอกกล๊าส (2014–2018)- THA อาร์เอสยู วีซี (2018)
*INA จาการ์ตา อีเล็กทริก พีแอลเอ็น (2018–2019)
*THA ทรีบอร์ดแบน นครนนท์ (2019–ปัจจุบัน)

**เกียรติประวัติและผลงาน**

**บุคคล**
 ไทยแลนด์ลีก 2012–13 "ตบหัวเสายอดเยี่ยม"- "นักกีฬาทรงคุณค่า" กีฬาแห่งชาติ ครั้งที่ 39 ที่จังหวัดชลบุรี- "ตัวตบยอดเยี่ยม" วอลเลย์บอลมหาวิทยาลัยเอเชีย พ.ศ. 2552 ที่ประเทศไทย- "แพชชั่นยอดเยี่ยม" วอลเลย์บอลไทยเดนมาร์คซูเปอร์ลีก 2015

**สโมสร**
 2011–12 ไทยแลนด์ลีก - 16px แชมป์เปียนส์ กับ นครนนทบุรี- 2014 โปรชาเลนจ์ - 16px แชมป์เปียนส์ กับ บางกอกกล๊าส- 2014–2015 ไทยแลนด์ลีก - 16px ชนะเลิศ กับ บางกอกกล๊าส- 2015 ไทยเดนมาร์คซูเปอร์ลีก - 16px ชนะเลิศ กับ บางกอกกล๊าส- 2015 ชิงแชมป์สโมสรเอเชีย - 16px ชนะเลิศ กับ บางกอกกล๊าส

**อื่น ๆ**
 16px แชมป์ 2 สมัย วอลเลย์บอลลีกอาชีพ ที่ประเทศอินโดนีเซีย- 16px แชมป์ กีฬามหาวิทยาลัยรอบมหกรรม พ.ศ. 2551, 2552 และ 2553- 16px แชมป์ กีฬาแห่งชาติ ครั้งที่ 39 ที่จังหวัดชลบุรี- 16px แชมป์ วอลเลย์บอลมหาวิทยาลัยเอเชีย พ.ศ. 2552 ที่ประเทศไทย- 2014 วีทีวีอินเตอร์เนชันแนลคัพ - 16px รองชนะเลิศ

**อ้างอิง**

**แหล่งข้อมูลอื่น**
  FIVB Biography- จุฑารัตน์ มูลตรีพิลา
หมวดหมู่:นักวอลเลย์บอลหญิงชาวไทย
หมวดหมู่:นักกีฬาทีมชาติไทย
หมวดหมู่:บุคคลจากจังหวัดอุดรธานี
หมวดหมู่:บุคคลจากโรงเรียนสตรีนนทบุรี
หมวดหมู่:บุคคลจากคณะนิติศาสตร์ปรีดี พนมยงค์ มหาวิทยาลัยธุรกิจบัณฑิตย์
หมวดหมู่:บุคคลจากคณะรัฐประศาสนศาสตร์ มหาวิทยาลัยธุรกิจบัณฑิตย์
หมวดหมู่:ผู้เล่นสโมสรวอลเลย์บอลนครนนท์
หมวดหมู่:ผู้เล่นสโมสรวอลเลย์บอลอุดรธานี
หมวดหมู่:ผู้เล่นสโมสรวอลเลย์บอลศรีสะเกษ
หมวดหมู่:ผู้เล่นสโมสรวอลเลย์บอลบางกอกกล๊าส
หมวดหมู่:ผู้เล่นสโมสรวอลเลย์บอลอาร์เอสยู